चांदी में ~150 की तेजी
विदेशीबाजारों के मिश्रित रुख के असर से शनिवार को स्थानीय सर्राफा बाजार में चांदी में मजबूती रही वहीं सोने में मामूली गिरावट दर्ज की गई। चांदी में 150 रुपए प्रति किलो की तेजी रही जबकि सोना स्टैंडर्ड 50 रुपए प्रति दस ग्राम नरम बोला गया। कारोबारियों के अनुसार घटे भावों पर सामान्य ग्राहकी का दौर देखा गया। औद्योगिक इकाइयों की ओर से मांंग के कारण चांदी में इजाफा हुआ।
विश्लेषकों के अनुसार अमेरिकी फेडरल रिजर्व की अध्यक्ष जेनेट एलेन ने शुक्रवार को कहा था कि अगर अमेरिकी अर्थव्यवस्था पटरी पर रहती है तो इस माह के अंत तक ब्याज दर बढ़ाई जा सकती है। उनके इस बयान का असर अंतरराष्ट्रीय स्तर पर सोमवार को बाजार खुलने पर दिखेगा। सोने की कीमतों पर वैश्विक हलचल का भी प्रभाव है।
जयपुरसर्राफा बाजार : चांदी(999) 43,000, चांदी रिफाइनरी 42,500 रुपए प्रति किलो। चांदी कलदार 68,000 रुपए प्रति सैकड़ा। सोना स्टैंडर्ड 29,525 रुपए, सोना जेवराती 28,100 रुपए तथा वापसी 27,200 रुपए प्रति 10 ग्राम।
वैश्विक स्तर पर निवेशक अमेरिकी राष्ट्रपति डोनाल्ड ट्रंप की नीतियों को लेकर चिंतित हैं जिससे सुरक्षित निवेश के रूप में सोने को बल मिला है। घरेलू बाजार में जेवराती मांग बढ़ी हुई है और सर्राफा कारोबारी भी मांग को देखते हुए भंडार बढ़ा रहे हैं।
hin_Deva hin_Deva hin_Deva hin_Deva hin_Deva